Diari Oficial de la Generalitat Valenciana


Sumari del DOGV 2752, del 21-05-1996 (1996/838270)

INSTRUCCIÓ de 3 d'abril de 1996, de la Intervenció General de la Generalitat Valenciana, sobre documents comptables que s'han de tramitar per a la formalització de les generacions de crèdit, conseqüència dels expedients de modificació proposats pels òrgans de gestió de les conselleries de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2752

Data del DOGV
:   21-05-1996

Secció del DOGV
:   ALTRES DISPOSICIONS

Número del document
:   1996/838270


Data del document
:   03-04-1996

Organisme emissor
:   Conselleria d'Economia i Hisenda

Tipus de document
:   Instrucció

Anàlisi jurídica

INSTRUCCIó de 3 d'abril de 1996, de la Intervenció General de la Generalitat Valenciana, sobre documents comptables que s'han de tramitar per a la formalització de les generacions de crèdit, conseqüència dels expedients de modificació proposats pels òrgans de gestió de les conselleries de la Generalitat Valenciana.   
Per raó de l'autorització que determina el número 7 de l'Ordre d'1 de febrer de 1996, de la Conselleria d'Economia i Hisenda, per la qual es regula el procediment de gestió i modificacions del pressupost de la Generalitat Valenciana, aquest centre directiu de la comptabilitat d'aquesta, emet la instrucció següent:  
A l'efecte que els òrgans de gestió pressupostària de les distintes conselleries puguen emplenar com cal la documentació necessària que han de contenir els expedients de modificació de crèdits, en la seua modalitat de generació de crèdits, i per a aclarir el que preceptua l'apartat 5.3 i 5.8.2 de l'Ordre de gestió abans esmentada, juntament amb la documentació justificativa de l'existència de dret a l'ingrés, haurà d'ajuntar-se les propostes de documents comptables de l'estat d'ingressos del pressupost de la Generalitat Valenciana.  
A. Si de la documentació justificativa es reflecteix la definició, el reconeixement i la liquidació del dret, s'expedirà la proposta de document comptable «DR», a càrrec del subconcepte econòmic que li corresponga.  
En el supòsit que l'ingrés fos imputable a la secció 06 "Economia i Hisenda", la comptabilització de la proposta del document comptable l'efectuarà la Intervenció Delegada en la Conselleria d'Economia i Hisenda.  
B. Si de la documentació justificativa es desprén que l'ingrés ja ha estat recaptat per la Tresoreria de la Generalitat Valenciana, i aquest està comptabilitzat transitòriament en valors extrapressupostaris, en la subrúbrica de "Pendent de formalització", la conselleria interessada sol·licitarà a la Intervenció Delegada en la Conselleria d'Economia i Hisenda la comptabilització del document comptable FEKI, en la subrúbrica que a aquest efecte s'obrirà en el servei 01 de cada conselleria, codificada com 850000, i denominada "Pendent de formalitzar. Generació de crèdits". (Aquest FEKI es realitzarà en formalització amb un document comptable FEKP en aquella subrúbrica de la secció 60 on s'hagués comptabilitzat l'ingrés).  
La Intervenció Delegada en la Conselleria d'Economia i Hisenda, comunicarà posteriorment la seua realització a l'òrgan remissor de la sol.licitud, a fi que aquest puga procedir a la definitiva aplicació al subconcepte econòmic de l'estat d'ingressos del pressupost (FEKP i DRK), i continuar la tramitació de l'expedient de modificació pressupostària.  
València, 3 d'abril de 1996.- L'interventor general: Ramón Brull Mandingorra.